stanford-oval/wikipedia huggingface dataset:
Andrei Gretško
Ura

Gretško liittyi puna-armeijan ratsuväkeen Venäjän sisällissodan aikana vuonna 1919 ja valmistui ratsuväkikoulusta vuonna 1926 sekä Frunzen sotilasakatemiasta vuonna 1936. Hän liittyi Neuvostoliiton kommunistisen puolueen (NKP) jäseneksi vuonna 1928. Hänet nimitettiin vuonna 1938 ratsuväkidivisioonan esikuntapäälliköksi. Toisen maailmansodan puhjettua Gretško osallistui syyskuussa 1939 hyökkäykseen Puolaan. Hän osallistui myös talvisotaan jalkaväkirykmentin komentajana. Gretško suoritti vuonna 1941 yleisesikunta-akatemian ja palveli puna-armeijan pääesikunnassa suuren isänmaallisen sodan alkaessa. Hän toimi heinäkuusta 1941 alkaen lounaan rintamalla 34. ratsuväkidivisioonan ja tammikuusta 1942 alkaen V ratsuväkiarmeijakunnan komentajana. Hän siirtyi huhtikuussa 1942 12. armeijan, syyskuussa 47. armeijan, lokakuussa 18. armeijan ja tammikuussa 1943 56. armeijan komentajaksi. Hänen joukkonsa osallistuivat taisteluihin Pohjois-Kaukasuksen rintamalla.
Lokakuussa 1943 Gretško nimitettiin Voronežin rintaman apulaiskomentajaksi, ja hän auttoi Kiovan takaisinvaltauksessa. Joulukuusta 1943 aina sodan loppuun hän komensi 1. kaartinarmeijaa, joka eteni Ukrainasta Tšekkoslovakiaan. Sodan päätyttyä vuonna 1945 hänet nimitettiin Kiovan sotilaspiirin komentajaksi. Gretško oli vuosina 1953–1957 Itä-Saksaan sijoitettujen Neuvostoliiton miehitysjoukkojen komentaja, ja hän oli vastuussa vuoden 1953 Itä-Berliinin kansannousun tukahduttamisesta. Hän sai vuonna 1955 Neuvostoliiton marsalkan arvon. Marraskuussa 1957 hänet nimitettiin Neuvostoliiton apulaispuolustusministeriksi ja samalla maajoukkojen ylipäälliköksi. Vuodesta 1960 hän oli kaikkien Varsovan liiton joukkojen yhteinen ylipäällikkö. Hänet valittiin vuonna 1952 NKP:n keskuskomitean ehdokasjäseneksi ja vuonna 1961 täysjäseneksi.
Gretško nimitettiin puolustusministeriksi Rodion Malinovskin kuoltua huhtikuussa 1967 ja hän jatkoi tehtävässä omaan kuolemaansa saakka. Hän edusti liennytyksen vuosina Neuvostoliiton johdossa tiukkaa linjaa, sillä hänen ministerikaudellaan maan asevoimia kasvatettiin jatkuvasti ja niiden taistelukykyä pyrittiin lisäämään. Muun muassa mannertenvälisiä ohjuksia, ydinsukellusveneitä, pommikoneita ja sotalaivoja hankittiin miljardien arvosta. Gretško kannatti julkisesti ydinaseiden käyttöä mahdollisessa sodassa länsivaltoja vastaan. Hän laati myös vuoden 1968 Tšekkoslovakian miehitysoperaation suunnitelman. Vuodesta 1973 Gretško oli NKP:n politbyroon täysjäsen. Hän sai Neuvostoliiton sankarin arvonimen kahdesti (1958 ja 1973) ja Leninin kunniamerkin kuudesti. Gretško kuoli äkisti huhtikuussa 1976, erään tiedon mukaan sydänkohtaukseen. Hänen tuhkansa haudattiin Kremlin muuriin. Hänen seuraajakseen puolustusministerinä tuli Dmitri Ustinov.
Aiheesta muualla

Kuvia tai muita tiedostoja aiheesta Andrei Gretško Wikimedia Commonsissa
Episkopí

Episkopí (kreik. Επισκοπή, ”Piispa(n kylä)”) voi viitata seuraaviin paikkoihin:
Episkopí, kylä Plataniáksen kunnassa Chanián alueyksikössä Kreetan saarella Kreikassa
Episkopí, kylä, Chersónisoksen kunnan kunnallisyksikkö ja entinen kunta Iraklionin alueyksikössä Kreetan saarella Kreikassa
Episkopí, kylä Limassolin alueella Kyproksella
Episkopí, kylä Páfoksen alueella Kyproksella
Episkopí, kylä Réthymnon kunnassa Réthymnon alueyksikössä Kreetan saarella Kreikassa
Episkopí Goniás, kylä Thíran saarella Kykladeilla Kreikassa
Episkopín luostari, luostari Síkinoksen saarella Kykladeilla Kreikassa
Panagía Episkopín kirkko, kirkko Thíran saarella Kykladeilla Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Episkopí”, voi hakea sivunnimihaulla, laajalla sivunnimihaulla tai tekstihaulla.
Elina Kottonen

| Elina Kottonen> Henkilötiedot |
| --- | --- |
Syntynyt: 18. huhtikuuta 1984 (ikä 40) Kaskinen, Suomi
Ammatti:  radio- ja tv-juontaja
Puoliso:  Lauri Kottonen
Näyttelijä
Merkittävät roolit:  Big Brother Talk Show: juontaja 2010–2012 Big Brother Extra: juontaja 2010–2011 Teräspallit: juontaja 2012
Aiheesta muualla
IMDb 
Elina Kottonen (o.s. Viitanen, s. 18. huhtikuuta 1984) on suomalainen radiotoimittaja ja juontaja. Vuoden 2020 alussa Kottonen aloitti Radio Suomipopin juontajana.
Ura

Elina Kottonen tuli tunnetuksi radiokanava The Voicen aamuohjelma Heräämöstä, jonka yhtenä juontajana hän toimi.
Suuren yleisön tietoisuuteen Kottonen nousi syksyllä 2010, kun hän aloitti Big Brother Extran juontajana. Kesken tuotantokauden hänet lisättiin Susanna Laineen juontajapariksi myös Big Brother Talk Show’hun. Kottonen jatkoi ohjelmien juontajana myös syksyllä 2011 esitetyllä seitsemännellä tuotantokaudella. 7. marraskuuta 2011 hän asteli Big Brother -taloon vierailevaksi asukkaaksi. Hän poistui talosta 11. marraskuuta. Kottonen toimi Big Brother Talk Show’n juontajana myös syksyllä 2012 esitetyllä kahdeksannella tuotantokaudella, jolla Big Brother Extraa juonsi Cristal Snow.
Tammikuussa 2011 Kottonen siirtyi juontamaan radiokanava The Voicen iltapäivälähetystä Vappu Pimiän lopetettua kyseisessä tehtävässä vuoden 2010 marraskuussa. Hän juonsi iltapäivälähetystä kesään 2011 saakka, kunnes kesätauon jälkeen juontajana aloitti Ville Kinaret.
Keväällä 2012 Kottonen nähtiin Teräspallit-viihdeohjelman uutena juontajana. Tammikuussa 2012 hän alkoi juontaa Radio Novan viikonloppuaamuja Janne Virtasen kanssa ja helmikuussa 2013 hän siirtyi juontamaan kanavan iltapäivälähetystä Ile Jokisen kanssa. Helmikuussa 2015 Kottonen aloitti Radio Novalla uudessa Novan Päiväuni -ohjelmassa, juontaen yksin klo 10–14.
Vuodesta 2016 Kottonen on juontanut Nelosen ohjelmia, aluksi Talent Suomen viidettä tuotantokautta Heikki Paasosen kanssa. Hän ja Paasonen ovat juontaneet yhdessä myös The Voice of Finlandia, Kottonen takahuonetoimittajan roolissa vuodesta 2018. Kottonen on juontanut lisäksi vuonna 2017 alkaneita ohjelmia Suomen hauskin tavis ja Hurjat rakkauskilot. Televisiotöiden lisäksi hän on jatkanut työskentelyä myös radiossa, Radio Aalto -kanavalla. Vuonna 2019 Kottonen palasi Big Brother Suomi -ohjelman päälähetyksen pariin.
Yksityiselämä

Elina Kottonen avioitui vuonna 2014 radiojuontaja ja urheiluselostaja Lauri Kottosen kanssa. Heillä on vuonna 2016 syntynyt tytär ja vuonna 2020 syntynyt poika.
Andrei Malahov

Andrei Malahov
Andrei Nikolajevitš Malahov (ven. Андрей Николаевич Малахов, s. 11. tammikuuta 1972 Apatiitti) on venäläinen toimittaja ja televisiojuontaja. Hän on Rossija 1 -kanavalla näytettävän keskusteluohjelman Prjamoi efir juontaja. Aikaisemmin Malahov on toiminut juontajana ohjelmissa Bolšaja stirka ja Pust govorjat. Vuonna 2009 Malahov juonsi Eurovision laulukilpailujen semifinaalit yhdessä Natalja Vodjanovan kanssa. Vuonna 2009 Malahovista tuli venäläisen StarHit-lehden päätoimittaja.
Yksityiselämä

Andrei Malahov meni naimisiin Natalja Škuljovan kanssa vuonna 2011. Heidän Aleksandr-niminen poika syntyi vuonna 2017. Malahov on venäläis-bulgarialaisen laulajan Filipp Kirkorovin lasten kummisetä. Malahov on opiskellut viestintää Moskovan valtionyliopistossa.
Ellen Trane Nørby

| Ellen Trane Nørby |
| --- | --- |
 Nørby vuonna 2017.
Tanskan terveysministeri
 Lars Løkke Rasmussenin III hallitus 28. marraskuuta 2016 – 27. kesäkuuta 2019  
Edeltäjä:  Sophie Løhde
Seuraaja:  Magnus Heunicke
Tanskan lapsi-, opetus- ja tasa-arvoministeri
 Lars Løkke Rasmussenin II hallitus 28. kesäkuuta 2015 – 28. marraskuuta 2016  
Edeltäjä:  Christine Antorini (opetusministeri) Manu Sareen (lapsi- ja tasa-arvoministeri)
Seuraaja:  Merete Riisager
Kansankäräjäedustaja
 8.2.2005–  
Henkilötiedot
Syntynyt: 1. helmikuuta 1980 (ikä 44) Herning, Tanska
Tiedot
Puolue:  Venstre
Koulutus:  Kööpenhaminan yliopisto
Aiheesta muualla
EllenIFolketinget.dk
Ellen Trane Nørby (s. 1. helmikuuta 1980 Herning) on tanskalainen Venstren poliitikko. Hän on istunut kansankäräjillä vuodesta 2005. Vuosina 2015–2016 hän oli Tanskan lapsi-, opetus- ja tasa-arvoministeri ja vuosina 2016–2019 terveysministeri.
Aiheesta muualla

Ellen Trane Nørby Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Ellen Trane Nørby Wikimedia Commonsissa
Edward Smith-Stanley (14. Derbyn jaarli)
Aiheesta muualla

Victorian Web
Number 10 (arkistoitu)
Eero Lumiahon Liikenne

| E>  Lumiahon Liikenne Oy |
| --- | --- |
Yritysmuoto:  osakeyhtiö
Perustettu:  1936
Perustaja:  Eero Lumiaho
Lakkautettu:  1987
Kotipaikka:  Jalasjärvi
Toiminta-alue:  Länsi-Suomi
Toimiala:  linja- ja tavara-autoliikenne
Omistaja:  Lumiahon perhe
Infobox OKVirheellinen NIMI-arvo: 
Eero Lumiahon Liikenne oli Jalasjärvellä vuodesta 1936 vuoteen 1984 ja Seinäjoella 1984–1987 toiminut linja-auto- ja tavaraliikenneyhtiö. 1970-luvun alkuun mennessä liikenneneuvos (1968) Eero Lumiahon yhtiö oli kasvanut Suomen suurimmaksi yksityiseksi kuljetusyritykseksi.
Historiaa

Jalasjärvellä vuonna 1912 eläinlääkärin poikana syntynyt ja Hämeenkyrössä vuonna 1972 kuollut Eero Matias Lumiaho osti vuonna 1936 työnantajansa Väinö Latvalan linja-autot liikennelupineen ja perusti oman yrityksen. Kymmenen vuotta myöhemmin hän hankki omistukseensa Jalasjärven Auto Oy:n kaluston ja linjat.
Lumiahon Liikenteen tärkein reitti oli useina vuoropareina ajettu Jalasjärvi–Vaasa-linja. Lumiahon pikavuorot kuljettivat matkustajia Vaasan ja Tampereen välillä. Toinen pitkä reitti oli Seinäjoki–Peräseinäjoki–Jalasjärvi–Honkajoki–Kankaanpää. Lyhyempien paikallisreittien lähtöpiste oli yhtiön kotipaikka Jalasjärvi, ja niiden päätepisteitä olivat ainakin Kihniö ja Kurikka. Lisäksi Lumiahon linja-autot hoitivat kunnan sisäisiä reittejä sivukylien ja kirkonkylän välillä. 1960-luvulla Lumiaho järjesti ulkomaan bussimatkoja, jotka ulottuivat ympäri Eurooppaa, jopa Marokon Tangeriin.
Yritysostoin Suomen suurimmaksi

Vuosikymmenten mittaan E. Lumiahon Liikenne Oy kasvoi yritysostoin ja laajeni myös tavaraliikenteeseen 1952. Lumiaho kuljetti tavaraa linjoilla Helsinki–Turku, Seinäjoki–Helsinki, Seinäjoki–Jalasjärvi, Vaasa–Helsinki ja Vaasa–Turku, minkä lisäksi yritys hoiti tilausrahtiliikennettä. Vuodesta 1955 lähtien Lumiaho alkoi hoitaa lihan kylmäkuljetuksia Englantiin, Italiaan, Neuvostoliittoon, Ranskaan, Saksaan ja Pohjoismaihin kymmenillä liharekoilla. 1950-luvun lopulta se alkoi hoitaa myös polttoaineiden kuljetuksia satamista huoltamoille ja yritysasiakkaille.
Vuonna 1976 Lumiaho osti Kuljetusliike Karl Fredmanin Suomen-toiminnot. Kauppaan kuului 10 autoa ja 12 perävaunua. Vuonna 1980 ostettiin kurikkalainen vuonna 1934 perustettu Eino Rinta-Kanto Oy. Kauppaan kuului seitsemän linja-autoa. Rinta-Kannon toiminta jatkui omalla nimellä vuoteen 1982, jolloin se sulautettiin osaksi Lumiahoa.
Vuonna 1970 E. Lumiahon Liikenteen tummanvihreällä ja kermanvalkoisella maalattu kalusto käsitti 30 linja-autoa, 32 liharekkaa ja 28 muuta tavara-ajoneuvoa. Yritys oli Suomen suurin yksityinen kuljetusalan yritys. Eero Lumiaho sai liikenneneuvoksen arvonimen vuonna 1968. Hän kuoli auto-onnettomuudessa Hämeenkyrössä lokakuussa 1972.
Antti Aarnio-Wihurin Cargo-yhtiöt osti Eero Lumiahon Liikenne Oy:n osakekannan kesällä 1983. Liikenneministeriö hyväksyi linja-autojen ja linjalupien siirron uudelle Jalasjärven Linja-autoliikenne Oy:lle 6.7.1984, ja samalla Lumiahon tavaraliikenne ja henkilöliikenne erkanivat eri yhtiöiksi. Lumiahon rahtiliikenne siirtyi 1984 elokuussa Seinäjoelle, ja linja-autoliikenne jäi Jalasjärvelle. Jalasjärven Linja-autoliikenne Oy:n osakekanta myytiin myöhemmin samana vuonna A & J Hautamäelle. Hautamäen osti myöhemmin Connex, joka myöhemmin toimi nimellä Veolia.
Lumiahon perheen poika Pentti perusti vuonna 1970 Kuljetusliike P. Lumiaho Oy:n (myöhemmin Cargo Express Oy), joka hoiti pankkien ja valokuvalaboratorioiden pikakuljetuksia kymmenillä autoilla ja puolella tusinalla Cessna-lentokoneella.
Yrityksen perinnettä pidetään yllä

Neljä jalasjärveläismiestä entisti 2010-luvun alussa Lumiahon väreissä ajaneen Volvo-linja-auton vuodelta 1959 alkuperäistä vastaavaan kuntoon. Aikaa kului arvioiden mukaan pari tuhatta työtuntia. Lisäksi tallessa on toinenkin yhtiön väreissä edelleen oleva museokatsastettu bussi Etelä-Pohjanmaalla.
Yhdistysrekisteriin on yhä merkitty Eero Lumiahon Liikenne Oy:n Henkilökuntakerho ry.
Aiheesta muualla

Jussi Rantala: Eero Lumiahon Liikenne, kalusto
Kuvia Lumiahon Liikenteen linja-autoista Bussidata-sivustolla
Eero Lumiahon liikenteen kaluston, toimitilojen ja henkilökunnan muisteluryhmä Facebookissa
Eero Lumiaho (1912–1972)
Andrei Makarov (jääkiekkoilija)

| Andrei Makarov |
| --- | --- |

Henkilötiedot
Syntynyt: 20. huhtikuuta 1993 (ikä 31) Kazan
Kansalaisuus:   Venäjä
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  88 kg
Seura
Seura:  Dinamo Riika
Sarja:  KHL
Pelinumero:  35
Pelaajaura
Pääsarjaura:  2013–
Aik. seurat:  Rochester Americans (AHL) Buffalo Sabres (NHL) Kunlun Red Star (KHL) HK Neftehimik Nižnekamsk (KHL) TsSK VVS Samara (VHL) Avtomobilist Jekaterinburg (KHL) Buran Voronež (VHL)
KHL-varaus:  25. varaus, 2010 HK Atlant
Andrei Makarov (s. 20. huhtikuuta 1993) on venäläinen jääkiekkoilija, joka pelaa kaudella 2017–2018 KHL-seura Neftehimik Nižnekamskissa.
Ura

Makarov on pelannut juniorikiekkoa QMJHL-joukkue Lewiston Maineaicsissa ja WHL-joukkue Saskatoon Bladesissa. Hän edusti Venäjän nuorten maajoukkuetta nuorten maailmanmestaruuskilpailuissa vuosina 2012 ja 2013 voittaen hopeaa ja pronssia. 14. syyskuuta 2012 Buffalo Sabres kiinnitti varaamattoman vapaan agentin Makarovin kolmivuotisella tulokassopimuksella, mutta hän jatkoi pelaamistaan Saskatoonissa. Makarov palkittiin kauden 2012–2013 päätteeksi Hap Emms Memorial Trophylla ollen paras maalivahti Memorial Cupin turnauksessa 2013. 115 pelaamassaan WHL-pelissä Makarov sai saldokseen 66–38–7, torjuntaprosentin 91,6 ja päästettyjen maalien keskiarvon 2,80. Lisäksi hän pelasi yhdeksän nollapeliä.
Makarov teki ammattilaisdebyyttinsä 1. marraskuuta 2013 ECHL:ssä Fort Wayne Kometsin paidassa, jossa pelasi kaudella 2013–2014 31 ottelua saldolla 15–11–4 ja torjuntaprosentilla 90,6. Päästettyjen maalien keskiarvo oli 2,79. 17. maaliskuuta 2014 hänet kutsuttiin AHL:ään Rochester Americansiin, jossa hän pelasi kuusi ottelua ennen uransa ensimmäistä NHL-komennusta Buffalo Sabresiin.
Käännös suomeksi
Andy Madadian

Andy Madadian
Andranik "Andy" Madadian (s. 22. huhtikuuta 1958 Teheran, Iran) on iranilais-armenialainen laulaja. Hän oli aiemmin toinen Andy & Kouros -duon jäsenistä. 1990-luvun alussa hän aloitti oman soolouransa ja julkaisi ensimmäisenä sooloalbuminaan levyn Beegharar. Madadian on saavuttanut muusikkona kansainvälistäkin suosiota. Hän on laulanut paitsi persiaksi, myös muun muassa englanniksi ja armeniaksi.
Madadian on myös esiintynyt elokuvissa.
Aiheesta muualla

Andy Madadian Internet Movie Databasessa. (englanniksi)
Elina Ström

Marja Elina Johanna Ström (21. helmikuuta 1951 Lahti – 25. maaliskuuta 2015 Lahti) oli suomalainen lausuntataiteilija ja ilmaisutaidon opettaja.
Kirjallisuutta

Runon ääni: lausujain juhla-antologia, toim. Maarit Huovinen. WSOY 1988 (sisältää tietoja lausujien urasta)
Mistä ääni meissä tulee? : runoja ja tulkintoja, WSOY 1988 (sisältää kaksi Elina Strömin artikkelia)
Aiheesta muualla

Elina Strömin muistokirjoitus Helsingin Sanomissa (Arkistoitu – Internet Archive)
André Gustave Anguilé

André Gustave Anguilé
André Gustave Anguilé (3. maaliskuuta 1920 – 23. toukokuuta 1999) oli gabonilainen poliitikko ja diplomaatti. Hän syntyi Librevillessä ja toimi Gabonin ensimmäisenä ulkoministerinä vuosina 1960–1961. Hänen seuraajansa oli Jean-Hilaire Aubame.
Käännös suomeksi
Andy Makin

Andy Makin on muusikko, joka muistetaan parhaiten urastaan Adrian Smithin perustaman Psycho Motel-yhtyeen laulajana. Hän lauloi yhtyeen toisella studioalbumeilla Welcome to the World joka julkaistiin ennen yhtyeen hajoamista.
Diskografia > Psycho Motel

Welcome to the World (1997)
Elmo (nukkehahmo)

Elmo-nukke hahmon pitkäaikaisen ääninäyttelijän Kevin Clashin sylissä.
Elmo on fiktiivinen hahmo lasten televisiosarjassa Seesamtie. Hän on karvainen, punainen muppetti, jolla on isot valkoiset silmät ja oranssi nenä. Elmon paras ystävä on Zoe-niminen muppetti.
Elmo puhuu itsestään kolmannessa persoonassa, esimerkiksi Elmo ei sano, että "minulla on kysymys", vaan sanoo "Elmolla on kysymys". Se johtuu osittain siitä, että hänet kuvataan vasta kolme vuotta vanhana.
Aiheesta muualla

Kuvia tai muita tiedostoja aiheesta Elmo (nukkehahmo) Wikimedia Commonsissa
Episentrumi

Episentrumi on kuvassa ympäröity kohta maan pinnalla.
Episentrumi tai episentri (m.kreik. επίκεντρον, epikentros) on maanjäristyksen keskus maan pinnalla. Varsinainen maanjäristyksen keskus on maanpinnan alapuolinen hyposentrumi, josta energia vapautuu. Episentrumi on siis suoraan hyposentrumin yläpuolella oleva maanpinnan kohta, joka värähtelee voimakkaasti.  Episentrumista lähtee pinnassa leviäviä, tuhoa tuottavia pinta-aaltoja.
Episentrumi voidaan paikallistaa analysoimalla kolmen tai useamman aseman seismologisia havaintoja. Kun tiedetään, mihin aikaan maanjäristyksen aiheuttama aalto tuli kullekin asemalle, voidaan laskea sen etäisyys episentrumista, ja näiden kaarten leikkauskohdasta löytyy episentrumi.
Aiheesta muualla

Kuvia tai muita tiedostoja aiheesta Episentrumi Wikimedia Commonsissa
Andrei Homutov

| Andrei Homutov> Henkilötiedot |
| --- | --- |
Syntynyt: 21. huhtikuuta 1961 (ikä 63) Jaroslavl, Venäjän SFNT, Neuvostoliitto
Kansalaisuus:   Venäjä/ Sveitsi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  177 cm
Paino:  82 kg
Pelaajaura
Pääsarjaura:  1979–1998
Seurat:  TsSKA Moskova HC Fribourg-Gottéron (NL)
NHL-varaus:  190. varaus, 1989 Quebec Nordiques
Valmennusura
Vuodet:  2000–2020
Seurat:  HC Geneve-Servette Lausanne HC HK MVD HK Sibir Novosibirsk Dynamo Moskova Barys Astana Chaux-de-Fonds U20 SenSee U20 HC Sarine-Fribourg
Hockey Hall of Fame
 IIHF HoF 2014 
| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Sarajevo 1984 | jääkiekko |  |
|  Kultaa | Calgary 1988 | jääkiekko |  |
Maa:   Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Kultaa | Albertville 1992 | jääkiekko |  |
Andrei Valentinovitš Homutov (ven. Андрей Валентинович Хомутов, s. 21. huhtikuuta 1961 Jaroslavl, Neuvostoliitto) on venäläinen entinen jääkiekkoilija. Homutov oli pienikokoinen oikea laitahyökkääjä, jonka loistava tekniikka ja luistelutaito korvasivat fyysisen koon ja voimakkuuden. Hän on kolminkertainen jääkiekon olympiavoittaja ja moninkertainen maailmanmestari.
Seuraura

1979–1990 TsSKA Moskova, Neuvostoliitto
1990–1998 Fribourg-Gottéron, Sveitsi
Parhaat saavutukset

Andrei Homutov pelasi Neuvostoliiton maajoukkueessa jääkiekon maailmanmestaruuskisoissa vuosina 1981–1989. Hän voitti Itsenäisten valtioiden yhteisön joukkueessa olympiakultaa 1992. Hän on voittanut Venäjän maajoukkueessa jääkiekon maailmanmestaruuden 1993.
jääkiekon olympiakultaa 1984, 1988, 1992
kahdeksan jääkiekon maailmanmestaruuksia 1981, 1982, 1983, 1984, 1986, 1988, 1989, 1993
MM-hopea 1987
MM-pronssi 1985
Kanada Cupin voitto 1981 ja hopea 1987
Kunniapalkinto

Hänen numeronsa 91 on jäädytetty Fribourg-Gottéronin jääkiekkoseurassa.
Donovan

| Donovan |
| --- | --- |
 Donovan vuonna 1969
Henkilötiedot
Koko nimi:  Donovan Philips Leitch
Syntynyt: 10. toukokuuta 1946 (ikä 78) Maryhill, Glasgow, Skotlanti, Yhdistynyt kuningaskunta
Ammatti:  muusikko, lauluntekijä, tuottaja
Muusikko
Taiteilijanimi:  Donovan 
Laulukielet:  englanti
Aktiivisena:  1964–
Tyylilajit:  folkmusiikki, popmusiikki, rock
Soittimet:  laulu, kitara, huuliharppu
Levy-yhtiöt:  Dawn Records (käännä suomeksi), Epic Records ja Pye Records 
Aiheesta muualla
Kotisivut
  [ Muokkaa Wikidatassa ] [ ohje ]  
Donovan (oik. Donovan Philips Leitch; s. 10. toukokuuta 1946 Maryhill, Glasgow, Skotlanti, Yhdistynyt kuningaskunta) on brittiläinen muusikko.
Ura

Brittiläisistä folkpiireistä lähtenyt Donovan nousi kuuluisuuteen Isossa-Britanniassa vuoden 1965 alkupuolella esiinnyttyään useissa televisio-ohjelmissa. Hänen suosionsa rajoittui aluksi Britteinsaarille, mutta solmittuaan levytyssopimuksen yhdysvaltalaisen Epic Recordsin kanssa ja aloitettuaan yhteistyön musiikkituottaja Mickie Mostin kanssa hänestä tuli kansainvälisesti tunnettu. Donovan kehitti menestyksekkään tyylin, joka yhdisti folkia, jazzia, popia, psykedeliaa sekä maailmanmusiikkia.
Donovan nousi nopeasti yhdeksi Britteinsaarten aikansa kuuluisimmista ja menestyneimmistä artisteista. Vuosien 1966 ja 1970 välillä hänellä oli lukuisia menestyssinglejä ja -albumeita Atlantin molemmin puolin. Juhannuksena 1966 hänet tuotiin Suomeen esiintymään, ja hän osallistui myös televisio-ohjelmaan Ohimennen.
Donovan ystävystyi The Beatlesin kanssa ja työskenteli myös yhdessä yhtyeen kanssa. Donovanin kaupallinen menestys hiipui hänen lopetettuaan työskentelyn Mostin kanssa vuonna 1969, vaikkakin hän jatkoi esiintymisiä ja levyttämistä läpi 1970- ja 1980-luvun. Donovanin suosio ja maine laski: kriitikot pilkkasivat hänen lempeää musiikillista tyyliään ja hippi-imagoaan erityisesti punkrockin saavuttua.
1990-luvulla Donovanin arvostus alkoi jälleen nousta. Vuonna 1996 hän julkaisi arvostetun tuottajan ja Donovan-fanin Rick Rubinin kanssa albumin Sutras.
Donovanin tunnetuimpia lauluja ovat muun muassa Ison-Britannian singlelistan kärkikymmenikköön yltäneet ”Catch the Wind” (1965), ”Colours” (1965), ”Sunshine Superman” (1966), ”Mellow Yellow” (1967), ”Jennifer Juniper” (1968) sekä ”Hurdy Gurdy Man” (1968), jota Volkswagen käytti automainoksessaan 2000-luvulla.
Studioalbumit

What’s Bin Did and What’s Bin Hid (1965)
Fairytale (1965)
Sunshine Superman (1966)
Mellow Yellow (1967)
A Gift from a Flower to a Garden (1967)
Wear Your Love Like Heaven (1967)
The Hurdy Gurdy Man (1968)
Barabajagal (1969)
Open Road (1970)
HMS Donovan (1971)
Cosmic Wheels (1973)
Essence to Essence (1973)
7-Tease (1974)
Slow Down World (1976)
Donovan (1977)
Neutronica (1980)
Love Is Only Feeling (1981)
Lady of the Stars (1984)
One Night in Time (1993)
The Children of Lir (1994)
Sutras (1996)
The Fairy Tales of Hermann Hesse (1998)
Pied Piper (2002)
Sixty Four (2004)
Beat Cafe (2004)
Brother Sun, Sister Moon (2005)
Ritual Groove (2010)
Shadows of Blue (2013)
Lunarian (2021)
Gaelia (2022)
Donovan muussa populaarikultturissa

Donovanin kappale ”Wear Your Love Like Heaven” kuullaan Simpsoneiden 13. tuotantokauden jaksossa ”Uraohjus” (”Weekend at Burnsie’s”)
Donovanin kappale ”Hurdy Gurdy Man” kuullaan vuoden 2007 elokuvassa Zodiac. Myös Donovanin tytär Ione Skye esiintyy elokuvassa.
Donovanin kappale ”Atlantis” kuullaan piirrossarja Futuraman toisen tuotantokauden jaksossa ”The Deep South”. Donovan myös nähdään kyseisessä jaksossa.
Donovanin kappale ”Season of the Witch” kuullaan Simpsoneiden 21. tuotantokauden jakson ”Viheliäs wiccatapaus” (”Rednecks and Broomsticks”) lopussa.
Aiheesta muualla

Kuvia tai muita tiedostoja aiheesta Donovan Wikimedia Commonsissa
Donovan Internet Movie Databasessa. (englanniksi)
Donovan esiintymässä Yleisradion televisio-ohjelmassa Ohimennen kesäkuussa 1966.
Elina Kolehmainen

| Elina Kolehmainen> Henkilötiedot |
| --- | --- |
Syntynyt: 19. elokuuta 1897 Pielisjärvi
Kuollut: 4. lokakuuta 1978 (81 vuotta) Kotka
Ammatti:  näyttelijä
Näyttelijä
Merkittävät roolit:  Tuhottu nuoruus
Aiheesta muualla
IMDb
Elonet
Elina Kolehmainen (19. elokuuta 1897 Pielisjärvi – 4. lokakuuta 1978 Kotka) oli suomalainen näyttelijä. Ensiesiintymisessä elokuvassa hän teki vuonna 1947 elokuvassa Tuhottu nuoruus. Kolehmainen esiintyi kaikkiaan kolmessa elokuvassa ja yhdessä neliosaisessa televisiosarjassa. Hänen viimeiseksi roolikseen jäi vuonna 1969 valmistunut Tehtaan varjossa. Vuonna 1953 Kolehmaiselle myönnettiin Pro Finlandia -palkinto.
Roolit > Elokuvat

Tuhottu nuoruus (1947)
Koskenkylän laulu (1947)
Kuisma ja Helinä (1951)